als_Latn dik_Latn sag_Latn
20 vite më parë, PPNEA (Shoqata për Ruajtjen dhe Mbrojtjen e Mjedisit Natyror në Shqipëri) në bashkëpunim me EuroNatur (Fondi Europian për Trashëgimininë Natyrore), një fondacion nga Gjermania, dhe me mbështetjen e GTZ (tani GIZ) ndërmori një nismë ambicioze për të përforcuar ruajtjen dhe për të themeluar sistemin e zonave të mbrojtura në pjesën Shqipëtare të Ohrit dhe Liqeneve të Prespës. Ishte vendosmeria dhe puna e palodhur e grupit të udhëhequr nga Prof. Dr. Leke Gjiknuri, që karakterizohej nga një vision i qartë dhe qasje gjithëpërfshirëse, ajo që bëri të mundur shpalljen e Parkut Kombëtar të Prespës dhe Zonës së Mbrojtur të Peizazhit te Ohrit. Pas kësaj, nisi themelimi i sistemit më të madh dhe të shumëllojshëm të Zonave të Mbrojtura, ku për herë të parë në Shqipëri habitate të ndryshme duke përfshirë ato tokësore dhe ujore, u panë si pjesë e një qasje pioniere te ekosistemeve te integruara në Shqipëri.
Që prej themelimit tw parkut dhe deri në ditët e sotme, PPNEA në bashkëpunim me EuroNatur, FZS, SPP, EECONET Action Fund, UNDP SGP, CRIC, si dhe aktorë vendas të përfshirë në proces, vazhdon të japë kontributin e saj për ngritjen e kapaciteteve, përmirësimin e infrastrukturës dhe trajnimin e stafit të zonës së mbrojtur. Përvoja e fituar do të shërbejë për të marrë në konsideratë aspekte të ndryshme si zhvillimi i ruajtjes së zonave te mbrojtura, planifikimi strategjik, monitorimi dhe përmirësimi i hapësirave të komunitetit vendas pranë këtyre zonave të mbrojtura.
Si pjesë aktive e proceseve të Parkut të Prespës, PPNEA është krenare për nderimin që i bëhet themeluesit të saj Prof. Gjiknuri, si dhe për statusin aktual të parkut, integritetin, ambicjen dhe objektivat menaxhuese që janë tanimë pjesë e Planit të Menaxhimit, i cili u mundësua nga bashkëpunimi aktual midis Ministrisë së Mjedisit dhe KfW-së Gjermane.
Iniciativa e PrespaNet (një rrjet organizatash e përberë nga MES, PPNEA, SPP), ka për qëllim të përforcojë bashkëpunimin trepalësh për mbrojtjen e zonës së mbrojtur të Prespës në këtë Përvjetor të Parkut Kombëtar të Prespës dhe Ditën Ndërkombëtare të Ligatinave. Sipas anëtares më të re të PPNEA-s Klaudja Koci, Koordinatorja e PrespaNet për pjesën Shqiptare, “organizatat janë në kërkim të një visioni të qartë i cili duhet të sigurojë ruajtjen e burimeve natyrore dhe diversitetit të jetës për brezat e rinj.’’
Per me shume:
als_Latn als_Latn als_Latn als_Latn als_Latn